**POJASNILA GLEDE** **IZPOLNJEVANJA ESPD**

**KAZALO**

[**1)** **POJASNILO** 2](#_Toc132992940)

[**2)** **DEL I: INFORMACIJE O POSTOPKU ODDAJE JAVNEGA NAROČILA, INFORMACIJE O OBJAVI S STRANI GOSPODARSKEGA SUBJEKTA** 2](#_Toc132992941)

[**3)** **DEL II: INFORMACIJE V POVEZAVI Z GOSPODARSKIM SUBJEKTOM, A: INFORMACIJE V POVEZAVI Z GOSPODARSKIM SUBJEKTOM** 3](#_Toc132992942)

[**4)** **DEL II: INFORMACIJE V POVEZAVI Z GOSPODARSKIM SUBJEKTOM, B: INFORMACIJE O PREDSTAVNIKIH GOSPODARSKEGA SUBJEKTA** 4](#_Toc132992943)

[**5)** **DEL III: RAZLOGI ZA IZKLJUČITEV** 5](#_Toc132992944)

[**6)** **DEL III: RAZLOGI ZA IZKLJUČITEV, D: NACIONALNI RAZLOGI ZA IZKLUČITEV – INFRASTRUKTURNO PODROČJE** 6](#_Toc132992945)

[**7)** **DEL IV: POGOJI ZA SODELOVANJE, α - SKUPNA NAVEDBA ZA VSE POGOJE ZA SODELOVANJE** 6](#_Toc132992946)

[**8)** **DEL IV: POGOJI ZA SODELOVANJE, A: USTREZNOST, VPIS V USTREZEN POKLICNI REGISTER IN/ALI VPIS V POSLOVNI REGISTER** 6](#_Toc132992947)

[**9)** **DEL IV: POGOJI ZA SODELOVANJE, B: EKONOMSKI IN FINANČNI POLOŽAJ, DRUGE EKONOMSKE IN FINANČNE ZAHTEVE** 7](#_Toc132992948)

[**10)** **DEL IV: POGOJI ZA SODELOVANJE, C: TEHNIČNA IN STROKOVNA SPOSOBNOST, ZA NAROČILA GRADENJ: IZVEDBA GRADNJE DOLOČENE VRSTE** 9](#_Toc132992949)

[**11)** **DEL V: ZAKLJUČEK, DEL VI: SKLEPNE IZJAVE - VNOSNA POLJA** 10](#_Toc132992950)

[**12)** **IZPOLNJEVANJE ESPD S STRANI VSEH GOSPODARSKIH SUBJEKTOV, KI SODELUJEJO PRI JAVNEM NAROČILU** 11](#_Toc132992951)

## **POJASNILO**

Pojasnjujemo, da je Evropska komisija od držav članic zahtevala, da prevzamejo ESPD, ki ga je pripravila za potrebe poenotenja obrazca ESPD na evropskih tleh. Nova aplikacija ESPD, ki je dostopna na spletni povezavi <https://ejn.gov.si/espd/>, je torej skladna z evropsko aplikacijo ESPD, zato so določena polja odstranjena, dodana oz. spremenjena na način, na katera države članice pri prenosu evropske aplikacije v nacionalno aplikacijo ESPD nimajo vpliva.

Naročnikom v uvodu predlagamo, da po pripravi ESPD obrazca v novi aplikaciji, uvozijo svoj ESPD v aplikacijo še kot gospodarski subjekt. Na ta način lahko preverijo vnosna polja, ki jih mora gospodarski subjekt pri določeni naročnikovi zahtevi vpisati v ESPD. V primeru nejasnosti vnosa vsebine v posamezno navedeno polje, naročnikom predlagamo, da gospodarskim subjektom podajo jasna navodila za izpolnitev ESPD v svoji razpisni dokumentaciji.

## **DEL I: INFORMACIJE O POSTOPKU ODDAJE JAVNEGA NAROČILA, INFORMACIJE O OBJAVI S STRANI GOSPODARSKEGA SUBJEKTA**

V **Delu I, ki se nanaša na informacije o postopku oddaje javnega naročila in naročniku,** so praviloma **že navedeni bistveni podatki** **o postopku** javnega naročanja **in naročniku**, saj je za konkreten postopek javnega naročanja ESPD že pripravil naročnik in se podatki ne morejo spreminjati. Naročnik podatkov v Delu I, v točki **»Informacije o objavi«** ne more navesti, saj ob pripravi ESPD še nima na voljo, saj mora skladno s 67. členom ZJN-3 praviloma dokumentacijo v zvezi z oddajo javnega naročila objaviti na portalu javnih naročil, razen če oddaja naročilo po postopku s pogajanji brez predhodne objave ali konkurenčnem postopku s pogajanji, v katerem v skladu z b) točko prvega odstavka 44. člena ZJN-3 uporabi izjemo pri objavi obvestila o naročilu.Zato gospodarski subjekt po potrebi izpolni le polja v Delu I, v točki **»Informacije o objavi«** s **podatkom o številki objave obvestila o javnem naročilu** v Uradnem listuEU(»Številka obvestila v UL S:«) oziroma **podatkom o** **spletni povezavi do obvestila o naročilu na portalu javnih naročil** (»URL UL S:«), razen če v postopku javnega naročanja obvestilo o javnem naročilu ni bilo objavljeno (npr. v primeru postopka s pogajanji brez predhodne objave). Gospodarski subjekt najde za predmetno javno naročilo na portalu javnih naročil podatek o (morebitni) številki objave obvestila o javnem naročilu v Uradnem listuEU oziroma podatek o spletni povezavi do obvestila o javnem naročilu na portalu javnih naročil (obrazec »Obvestilo o naročilu«, npr. EU 2, NMV). **Podatka v tem delu nista obvezna.** V primeru, da je gospodarski subjekt v enem izmed prejšnjih korakov izbral možnost »Ustvariti odgovor«, pa mora gospodarski subjekt v ESPD za potrebe sodelovanja v predmetnem postopku javnega naročanja Del I izpolniti sam oziroma po navodilih naročnika iz razpisne dokumentacije.



1. *Pred-izpolnjen Del I, ki se nanaša na postopek javnega naročanja in naročnika*

## **DEL II: INFORMACIJE V POVEZAVI Z GOSPODARSKIM SUBJEKTOM, A: INFORMACIJE V POVEZAVI Z GOSPODARSKIM SUBJEKTOM**

V **Delu II: Informacije v povezavi z gospodarskim subjektom,** pod točko **A: Informacije v povezavi z gospodarskim subjektom**, v razdelku, kjer je navedeno vprašanje »Ali je gospodarski subjekt registriran na uradnem seznamu odobrenih gospodarskih subjektov ali ima enakovredno potrdilo (npr. V nacionalnem (pred) kvalifikacijskem sistemu)?« pojasnjujemo, da Slovenija v svoji nacionalni zakonodaji ne pozna uradnega seznama odobrenih gospodarskih subjektov (npr. register kupcev), zato slovenski gospodarski subjekt v tem delu označi odgovor »Ne«.  Pri naslednjem vprašanju »Ali bo gospodarski subjekt lahko predložil potrdilo v zvezi s plačilom prispevkov za socialno varnost in davkov oziroma predložil informacije, s pomočjo katerih bo naročnik to potrdilo lahko pridobil neposredno iz brezplačno dostopne nacionalne zbirke podatkov v kateri koli državi članici?« slovenski gospodarski subjekt na navedeno vprašanje odgovori z »Da«, ker lahko naročnik za slovenske gospodarske subjekte pridobi potrdilo v zvezi s plačilom prispevkov za socialno varnost in davkov brezplačno preko informacijskega sistema e-Dosje.

Informacije glede izpolnitve navedenih polj so navedene tudi v ikoni.



1. *Vprašanje »Ali je gospodarski subjekt registriran na uradnem seznamu odobrenih gospodarskih subjektov ali ima enakovredno potrdilo (npr. V nacionalnem (pred) kvalifikacijskem sistemu)?« in vprašanje »Ali bo gospodarski subjekt lahko predložil potrdilo v zvezi s plačilom prispevkov za socialno varnost in davkov oziroma predložil informacije, s pomočjo katerih bo naročnik to potrdilo lahko pridobil neposredno iz brezplačno dostopne nacionalne zbirke podatkov v kateri koli državi članici?«*

## **DEL II: INFORMACIJE V POVEZAVI Z GOSPODARSKIM SUBJEKTOM, B: INFORMACIJE O PREDSTAVNIKIH GOSPODARSKEGA SUBJEKTA**

Naročnikom predlagamo, da v svoji razpisni dokumentaciji podajo navodila gospodarskim subjektom, v kateri del ESPD naj gospodarski subjekti vpišejo EMŠO številko zakonitih zastopnikov in/ali članov nadzornega odbora.





1. *Prikaz vnosa podatka o EMŠO za zakonite zastopnike in/ali člane nadzornega odbora gospodarskega subjekta v Delu II: Informacije v povezavi z gospodarskim subjektom, B: Informacije o predstavnikih gospodarskega subjekta*

## **DEL III: RAZLOGI ZA IZKLJUČITEV**

Ker naročnik podatke o razlogih za izključitev za razloge navedene v **Delu III: Razlogi za izključitev, pod točko A: Razlogi, povezani s kazenskimi obsodbami, točko B: Razlogi, povezani s plačilom davkov ali prispevkov za socialno varnost in točko D: Nacionalni razlogi za izključitev**, brezplačno pridobi iz informacijskega sistema e-Dosje, slovenski gospodarski subjekti pri odgovoru »Ali so te informacije brezplačno na voljo organom iz zbirke podatkov držav članic EU?«, podajo odgovor »Ne«. Gospodarski subjekt v primeru odgovora »Da« ne more vpisati pravega URL naslova in Reference/Kode (Slika 4), ker je za vstop v informacijski sistem e-Dosje potrebna registracija s strani naročnika, gospodarski subjekt pa v informacijski sistem e-Dosje nima možnosti vstopa oz. registracije.





1. *Prikaz Dela III: Razlogi za izključitev*



1. *Prikaz Dela III: Razlogi za izključitev in kako naj ravna gospodarski subjekt pri vprašanju »Ali so te informacije brezplačno na voljo organom iz zbirke podatkov držav članic EU?«*

## **DEL III: RAZLOGI ZA IZKLJUČITEV, D: NACIONALNI RAZLOGI ZA IZKLUČITEV – INFRASTRUKTURNO PODROČJE**

V skladu s petim odstavkom 75. člena ZJN-3 **naročnikom na infrastrukturnem področju** v postopek javnega naročanja ni treba vključiti razlogov za izključitev iz prvega, drugega in četrtega odstavka tega člena. Če katerega od teh razlogov naročnik vključi, pa ga mora navesti v dokumentaciji v zvezi z oddajo javnega naročila ali obvestilu, ki se uporabi kot sredstvo za objavo povabila k sodelovanju.

Glede na zgornji odstavek v primeru nacionalnih razlogov za izključitev pojasnjujemo, da je v novi aplikaciji ESPD pripravljen na način, da so nacionalni razlogi za izključitev zajeti skupaj v Delu III: Razlogi za izključitev, D: Nacionalni razlogi za izključitev in jih naročnik v ESPD ne more obkljukati ločeno.

Naročnikom na infrastrukturnem področju zato predlagamo, da v primeru, če želijo v postopek javnega naročanja vključiti samo enega izmed nacionalnih razlogov za izključitev, to podajo v navodila v razpisno dokumentacijo gospodarskim subjektom, in sicer, da čeprav bodo v ESPD v Delu III: Razlogi za

izključitev, D: Nacionalni razlogi za izključitev, obkljukali vse nacionalne razloge za izključitev, boste upoštevali in preverjali samo razlog za izključitev, ki ga zahtevate.

## **DEL IV: POGOJI ZA SODELOVANJE, α - SKUPNA NAVEDBA ZA VSE POGOJE ZA SODELOVANJE**

Nova aplikacija ESPD (<https://ejn.gov.si/espd/>) **več ne omogoča** izbire **α – skupna navedba za vse pogoje za sodelovanje**, kot je to omogočala stara aplikacija ESPD (<https://www.enarocanje.si/_ESPD/>).

V **stari aplikaciji ESPD** se je glede izpolnjevanja pogojev za sodelovanje gospodarski subjekt izjasnil na način, ki ga je pri pripravi ESPD izbral naročnik (Oddelek α – ena skupna navedba ali opredelitev do posameznega pogoja za sodelovanje – oddelki A, B, C, D).Če je naročnik pri pripravi ESPD označil **Oddelek α**, **se je gospodarski subjekt** glede vseh pogojev za sodelovanje, ki so se uporabljali pri oddaji javnega naročila in so bili navedeni v obvestilu o javnem naročilu, objavljenem na portalu javnih naročil oziroma v Uradnem listu EU ali v razpisni dokumentaciji, **izjasnil z eno navedbo**, in sicer tako da je na vprašanje odgovoril z »Da« ali »Ne«.

V **novi aplikaciji ESPD** pa je odstranjena izbira **α – skupna navedba za vse pogoje za sodelovanje** (Del IV: Pogoji za sodelovanje)**.** Nova aplikacija ESPD je v skladu evropsko javnonaročniško zakonodajo zasnovan tako, da mora gospodarski subjekt vse razloge za izključitev, pogoje za sodelovanje in druge informacije, ki jih je zahteval naročnik v ESPD in svoji razpisni dokumentaciji za predmetno javno naročilo, pregledati in nanje tudi neposredno odgovoriti.

## **DEL IV: POGOJI ZA SODELOVANJE, A: USTREZNOST, VPIS V USTREZEN POKLICNI REGISTER IN/ALI VPIS V POSLOVNI REGISTER**

V **Delu IV: Pogoji za sodelovanje, A: Ustreznost, pod »Vpis v ustrezen poklicni register« in/ali »Vpis v poslovni register«** praviloma naročnik v ESPD in v razpisno dokumentacijo vnese ali navede v kateri register želi, da je ponudnik vpisan. Ponudnik v ESPD obrazec v polje »Registracijska številka« vpiše svojo registracijsko številko vpisa v ustrezen register (npr. Srg številka, vložna številka…). Pri vprašanju »Ali so te informacije brezplačno na voljo organom iz zbirke podatkov držav članic EU?« v primeru odgovora »Da«, ponudnik navede »URL« naslov izdajatelja (npr. <https://www.ajpes.si/>), »Izdajatelja« (npr. AJPES) in »Referenco/Kodo« navedenega registra. V primeru, da referenca/koda navedenega registra ne obstaja oz. ni potrebna, v polje »Referenca/Koda\*« ponudnik še enkrat vpiše svojo registracijsko številko.





1. *Prikaz vnosnih polj v Delu IV: Pogoji za sodelovanje, A: Ustreznost, Vpis v ustrezni poklicni register*

## **DEL IV: POGOJI ZA SODELOVANJE, B: EKONOMSKI IN FINANČNI POLOŽAJ, DRUGE EKONOMSKE IN FINANČNE ZAHTEVE**

Naročnik lahko v Delu IV: Pogoji za sodelovanje, B: Ekonomski in finančni položaj, Druge ekonomske in finančne zahteve lahko med drugim tudi zahteva:

* (ne)blokado poslovnih računov pri vseh bankah,
* bon obrazce,
* …

**Del IV: Pogoji za sodelovanje, B: Ekonomski in finančni položaj,** **Druge ekonomske in finančne zahteve** je zasnovan tako, da naročnik v primeru navedbe tega pogoja v razpisno dokumentacijo lahko izbira med dvema možnostima. V primeru izbire odgovora »Da« v delu »Ali boste določili obdobje trajanja razmerja?«, mora naročnik poleg »Opisa gospodarskih in finančnih zahtev«, »Najmanjše vsote«, »Valute« vnesti tudi obdobje trajanja (Slika 7).



1. *Prikaz vnosa podatkov v primeru odgovora »Da« na vprašanje »Ali boste določili obdobje trajanja razmerja?« v Delu IV: Pogoji za sodelovanje, B: Ekonomski in finančni položaj, Druge ekonomske in finančne zahteve*

V primeru izbire odgovora »Ne« v delu »Ali boste določili obdobje trajanja razmerja?«, mora naročnik v polju »Najmanjše razmerje« navesti številko, v polju »Shema razmerja« pa mora vpisati zahtevo (Slika 8).



1. *Prikaz vnosa podatkov v primeru odgovora »Ne« na vprašanje »Ali boste določili obdobje trajanja razmerja?« v Delu IV: Pogoji za sodelovanje, B: Ekonomski in finančni položaj, Druge ekonomske in finančne zahteve*

V primeru, da naročnik v tem delu navede neko opisno zahtevo in ne zahteva razmerja (npr. (ne)blokado poslovnih računov pri vseh bankah, BON obrazec), naročniku predlagamo, da v delu »Ali boste določili obdobje trajanja razmerja?« izbere možnost »Ne«, v polje »Najmanjše razmerje« vpiše vrednost 0,00, v polje »Shema razmerja« pa navede zahtevo in tudi navodilo gospodarskim subjektom, kaj želi, da mu gospodarski subjekt vpiše v polje pri navedeni zahtevi.

Primer vpisa zahteve za naveden pogoj:

*Gospodarski subjekt v zadnjih 6 mesecih pred rokom za oddajo prijav ni imel blokiranih poslovnih računov, na vseh poslovnih računih pri vseh poslovnih bankah, pri katerih ima odprte poslovne račune. V polju "Razmerje" gospodarski subjekt vpiše število 0,00, če izpolnjuje naveden pogoj.*



1. *Prikaz vnosa podatkov v primeru odgovora, da naročnik v Delu IV: Pogoji za sodelovanje, B: Ekonomski in finančni položaj, Druge ekonomske in finančne zahteve zahteva opisno zahtevo in ne zahteva razmerja*

## **DEL IV: POGOJI ZA SODELOVANJE, C: TEHNIČNA IN STROKOVNA SPOSOBNOST, ZA NAROČILA GRADENJ: IZVEDBA GRADNJE DOLOČENE VRSTE**

Naročnik v svoji razpisni dokumentaciji in ESPD lahko navede tudi pogoj za sodelovanje glede **referenc** (npr. Za naročila gradenj: izvedba gradnje določene vrste, Za naročila blaga: izvedba dobave blaga določene vrste, Za naročila storitev: izvedba storitev določene vrste). Gospodarski subjekt mora v tem delu nato obvezno izpolniti polja »Opis reference« (opiše svojo referenco in po potrebi navede naročnika v preteklem referenčnem poslu), »Skupni znesek« (navede celotni znesek reference), »Valuta«, »Aktivnosti gospodarskega subjekta« (navede, kako je bil udeležen v referenci - kot glavni izvajalec, podizvajalec, partner v skupni ponudbi), »Točni znesek« (navede točen znesek za posel, ki ga je izvedel in je naveden v referenci), »Valuta«, »Začetni datum« in »Končni datum« (navede obdobje trajanja posla). Opozarjamo, da v primeru, ko se »Skupni znesek« razlikuje od »Točnega zneska«, se pravi, da je gospodarski subjekt v preteklem referenčnem poslu izvajal dela kot podizvajalec ali nastopal kot partner v skupni ponudbi, mora znesek v polju »Točni znesek« ustrezati pogoju glede zneska v referenci, ki ga je zahteval naročnik.







1. *Primer pogoja za sodelovanje v zvezi s predhodnimi izkušnjami, glede katerega se izjasni gospodarski subjekt (Del IV, Oddelek C)*

## **DEL V: ZAKLJUČEK, DEL VI: SKLEPNE IZJAVE - VNOSNA POLJA**

**V Delu V: Zaključek (Del VI: Sklepne izjave)** na voljo ni več polja, ki bi naročnikom omogočal vpisovanje dodatnih zahtev. Naročnikom predlagamo, da za  zahteve, ki so jih v predhodni aplikaciji ESPD (<https://www.enarocanje.si/_ESPD/>) vpisovali v navedeni del, sedaj napišejo v razpisno dokumentacijo ter dodajo gospodarskim subjektom navodila, da npr. izpolnitev določene zahteve gospodarski subjekt potrjuje s podpisom ESPD obrazca. Primer najdete tudi v vzorcih razpisne dokumentacije, ki so objavljeni na spletni povezavi <https://ejn.gov.si/sistem/usmeritve-in-navodila/vzorcna-rd.html>, npr. pod ODPRTI POSTOPEK – STORITVE, Navodila ponudnikom za izdelavo ponudbe (sistem e-JN), str. 15, pod točko 10.2.2 Obrazec »ESPD« za vse gospodarske subjekte.

## **IZPOLNJEVANJE ESPD S STRANI VSEH GOSPODARSKIH SUBJEKTOV, KI SODELUJEJO PRI JAVNEM NAROČILU**

ESPD izpolnijo vsi gospodarski subjekti, ki sodelujejo pri javnem naročilu:

* **kandidat / ponudnik** (v primeru skupne ponudbe vsi partnerji),
* **subjekti, katerih zmogljivosti namerava uporabiti kandidat oziroma ponudnik** v skladu z 81. členom ZJN-3,
* **podizvajalci** (in sicer ne glede na to, ali jih kandidat oziroma ponudnik nominira v ponudbi ali predlaga njihovo vključitev v izvedbo javnega naročila po oddaji naročila).

V primeru izpolnjevanja ESPD s strani **gospodarskega subjekta** tudi nekatera polja v **Delu** **IV. Pogoji za sodelovanje** postanejo **obvezna za izpolnitev**, če je naročnik zahteval določen pogoj za sodelovanje (npr.: pogoj za sodelovanje v zvezi s predhodnimi izkušnjami - reference). V primeru, da pri javnem naročilu **sodeluje več gospodarskih subjektov** (partnerji v skupni ponudbi, subjekti, na katere se ponudnik sklicuje, da izkaže izpolnjevanje pogojev za sodelovanje, in podizvajalci), pri izpolnjevanju ESPD obrazca predlagamo, da gospodarski subjekt (npr. podizvajalec), ki ne razpolaga s tem pogojem (npr. pogoj izpolnjuje glavni izvajalec), v obveznih poljih v besedilu npr. navede »Ta pogoj izpolnjuje glavni izvajalec.«, v polja, kjer mora vpisati zneske oz. številke pa vpiše številko 0 (Slika 11). V polja, kjer je potrebno navesti datume (trajanje reference), pa gospodarski subjekt v obeh poljih navede enak datum, npr. datum oddaje prijave ali ponudbe.







1. *Primer pogoja za sodelovanje v zvezi s predhodnimi izkušnjami, glede katerega se izjasni gospodarski subjekt (Del IV, Oddelek C)*



1. *Primer izpolnitve pogoja za sodelovanje v zvezi s predhodnimi izkušnjami, glede katerega se izjasni gospodarski subjekt kot partner v skupni ponudbi oz. subjekt, na katere se ponudnik sklicuje, da izkaže izpolnjevanje pogojev za sodelovanje, oz. podizvajalec, ki ne razpolaga s tem pogojem (Del IV, Oddelek C)*